दो बड़े होते बच्चों की मां, बड़े ऑफिसर की पत्नी होते हुए भी रीति को सोनू से प्यार हो गया
जब समाज को पता चलेगा कि दो बड़े होते बच्चों की मां, इतनी ऊंची पोस्ट पर काम कर रहे ऑफिसर की पत्नी को किसी और से इश्क हो गया है तो क्या समझेगी दुनिया।
रीति तेजी से घूमती हवा में खड़ी है और उसका सब कुछ उड़ा जा रहा है और वो कुछ भी पकड़ नहीं पा रही। उसका सबसे कीमती, सबसे संभालकर रखा हुआ दुपट्टा वो कसकर पकड़े है। और तूफान पूरा जोर लगा रहा है उसे उसके हाथ से छीनकर ले जाने के लिए। आखिर वो दुपट्टा उड़ गया और वो कुछ हिचकिचाई सी, कुछ शरमाई सी खड़ी है।
रीति की आदत है वो बिना दुपट्टे के कभी नहीं रहती। चाहे कितनी मॉडर्न ड्रेस हो। उसका कभी न कभी सबसे झगड़ा हो चुका है इस बात पर। वो कभी किसी ड्रेस पर साइड दुपट्टा लेने को राजी नहीं हुई। तभी अचानक जाने कहां से इतनी भीड़ इकट्ठी हो गई। रीति शर्म से पानी हुई जा रही है...
अचानक रीति की झटके से आंख खुल गई। उसे अपने सपने का मतलब समझने में देर नहीं लगी। वो दुपट्टा उसका दिल है और ये शर्म तो उसे झेलनी ही होगी। क्या होगा अगर दुनिया को पता चल गया कि दो बड़े होते बच्चो की मां…
झेलनी ही होगी उसे यह शर्म। उसके सोनू के साथ वो इंटिमेट पल, वह सुखद पल अगर सबके सामने आ गए। शर्म, झिझक, उहापोह, एक मीठी सी कसक के बीच रीति झूल रही थी। यह सपना उसकी इसी उलझन का नतीजा था।
जब समाज को पता चलेगा कि दो बड़े होते बच्चों की मां, इतनी ऊंची पोस्ट पर काम कर रहे ऑफिसर की पत्नी को किसी और से इश्क हो गया है तो तो क्या समझेगी दुनिया।
पूरी रात जागते हुए बीत गई। आकाश में लालिमा बिखरी थी। सूर्य अपनी पावन किरणें आकाश में बिखेर रहा था और रीति जानती थी कि उसका प्रेम भी इस इन किरणों की तरह पावन है, सुखद है, आत्मा की आवाज है तो उसे इसे स्वीकारना है।
फोन की घंटी बजी और रीति ने बिना किसी अंतर्द्वंद के फोन उठाया। “जी, मैंने तय कर लिया है मैं आपको कुछ भी नहीं दे सकती। आपको जो भी करना है आप कर सकते हैं”
ब्लैकमेलर से शांत आवाज में यह कहने के बाद रीति का मन बहुत हल्का हो गया। वो मन ही मन दोहराने लगी कि उसे पति सुकेश से क्या और कैसे बातें करनी है।
जैसा कि रीति को पहले ही एहसास था सुकेश का गुस्सा सातवें आसमान पर था। “यह सब क्या है” कहते हुए उन्होंने रीति के सामने फोन पटका।
“यह सच है,” रीति का संक्षिप्त उत्तर था।
फिर तो बहस शुरू होनी ही थी। सुकेश बहुत देर तक गुस्सा उतारते रहे, चिल्लाते रहे और रीति सिर झुका कर चुपचाप सबकुछ सुनती रही।
आखिर सुकेश के मन में चल रहे भावनाओं के तूफान में से जब गुस्से के सारे तिनके उड़ गए तो दुख और क्षोभ के तिनके बाहर आए। “मैंने तुम्हारे प्रति अपनी कौन सी जिम्मेदारी नहीं निभाई थी? क्या नहीं किया था तुम्हारे लिए जो तुम्हें किसी और से…”
सुकेश की आंखों में आंसू आ गए और रीति को अपनी बात कहने का मौका मिल गया।
उसने शांत मन से सुकेश के सामने अपनी बात रखनी शुरू की, “यही तो बात है कि आपने जो कुछ भी किया अपनी जिम्मेदारी समझकर किया। इसलिए नहीं कि आपको वह करके खुशी मिली। जबकि मैंने शादी के बाद आपकी छोटी से छोटी ख्वाहिश को अपनी खुशी समझा। आपसे जितनी शिद्दत से प्यार किया अगर मैं आपसे वही शिद्दत की उम्मीद करने लगी बस यही मेरी गलती थी। आप जानना चाहते हैं ना कि मुझे उससे प्यार क्यों हुआ और मैं भी आपको बताना चाहती हूं” रीति ने पति की आंखों में झांका।
“शायद यह सब सुनकर आपका गुस्सा कुछ कम हो जाए और मेरा अपराध बोध”
सुकेश को सुनते देख उसका उत्साह बढ़ा।
“हां, मैं मानती हूं जब हम शादी होकर आए थे तो आपने मुझसे कहा था कि आप मेरा हर तरह से ख्याल रखेंगे मुझे किसी भी चीज की जरूरत हो तो आपको बता दूं। और आपने अपना वादा निभाया भी। मैंने अपनी जिस भी जरूरत को आपको बताया आपने तुरंत पूरी की लेकिन...
आपको याद है जब मैं पहली बार एक शीशे के गोले में नाचते हुए कपल को देखकर खुशी से उछली थी? और मैंने कहा था कि मुझे यह खरीदना है तो आपने कहा था कहां रखेंगे इससे जिस तरह से छिड़ककर आपने मुझसे बोला था शायद आपको एहसास नहीं हुआ होगा लेकिन मुझे बहुत बुरा लगा। अब आप सोचेंगे ऐसी और इस तरह की बहुत सारी छोटी छोटी बातो की वजह से किसी को किसी और से प्यार करने का हक इल जाता है क्या तो बात ये नहीं है...
रीति कुछ देर अपनी बात क्लियर करने के लिए शब्द ढूंढ़ती रही फिर बोलना शुरू किया कि छोटी-छोटी ख्वाहिशें, छोटी-छोटी तमन्नाएं, छोटी-छोटी खुशियों को सुकेश हमेशा नासमझी बचपना या कभी तभी तो पागलपन कहकर भी टालता और उसे झिड़कता आया था। उन उदाहरणो को सुनकर सुकेश के चेहरे पर गुस्से और कुछ अनजाने भाव आ जा रहे थे लेकिन रीति जानती थी कि आज समय मिला था वह सारी बातें बताने का जिसे सिर्फ इसलिए टालती आई थी कि कहीं सुकेश बुरा ना मान जाए।
अरेंज मैरिज थी दोनों की और शादी के बाद जैसे कि रीति ने देखा कि सुकेश के व्यक्तित्व के दो पहलू हैं जैसे कि सबके होते हैं। वह समझदार ईमानदार और भला आदमी था, रीति की की जरूरतों का ख्याल रखता था। कभी गलत ढंग से कुछ बोलता नहीं। उसके थके होने पर घर का काम ना करने पर किसी तरह की शिकायत नहीं। अगर यह कह दे कि आज मैं थकी थी मैंने खाना नहीं बनाया तो खाना बाहर से आ जाएगा या फिर सुकेश खुद बना लेगा। जरूरी कपड़े नहीं धुले तो वह गंदे पहन जाएगा या खुद धोलेगा।
रीति ही नहीं रिश्तेदारों का, समाज का, पर्यावरण का हर एक चीज का ध्यान रखना और किसी से भी जबरदस्ती बिन मतलब लड़ाई ना करना सुकेश की आदत में था। भले ही उनकी शादी में कुछ भी रूमानी नहीं था कभी भी सुकेश ने यह नहीं कहा कि वह उससे प्यार करता है कभी भी सुकेश ने उसकी कोई भी छोटी से छोटी या बड़ी से बड़ी खुशी को खुश होकर पूरा करना नहीं चाहा मगर रीती को सुकेश अच्छा लगने लगा था। अरे वो इसी को प्यार समझ कर खुश हो गई थी।
वह उसकी जिंदगी में ना आया होता अगर ऑफिस में जब पहली बार रीति में उस अलग तरह की मिठाई के बारे में बताते हुए ये न कहा होता कि वह उसे इतनी अच्छी लगती है खाने का बड़ा मन करता है लेकिन उस एरिया में जाना होता नहीं। तब दूसरे दिन अपने घर से पांच किलोमीटर दूर उस दुकान से वह मिठाई लेकर ऑफिस आ गया था। जब रीति ने ही कहा कि अरे मेरे लिए इतनी मेहनत क्यों की तो उसने भी कह दिया था कि तुमने इतनी शिद्दत से इच्छा जताई थी कि मुझे लगा कि तुम्हारी इच्छा पूरी हो जानी चाहिए। और बस उसकी खुशी में खुश होते, उसकी छोटी-छोटी खुशियों का ध्यान रखते हुए वो रीति के दिल की बावड़ी में उतरता गया।
फिर एक दिन जब किसी वजह से तरह रो रही थी तो उसने हिचकिचाते हुए हाथ आगे बढ़ाया और रीति के आंसू पोछे। बड़े प्यार से उसके गाल सहलाते हुए उसका चेहरा अपने दोनों हाथों में लेकर बोला “मैं तुम्हें दुखी नहीं देख सकता मैं चाहता हूं तुम हर समय खुश रहो एकदम हसती चहकती रहो तुम्हारी सारी ख्वाहिशें पूरी हूं तुम्हारी सारी तमन्नाएं पूरी हों पता नहीं क्यों पर तुम्हारे चेहरे पर जरा भी उदासी मुझे बिल्कुल अच्छी नहीं लगती” यह कहते हुए उसने रीति को अपनी बाहों में भर लिया।
रीति को भी लगा जैसे वह महीनों से इस पल का इंतजार कर रही हो। उसके सीने में सिर छिपाए वह देर तक रोती रही… और फिर उसने रीति का चेहरा अपने सीने से अलग कर फाइनली आंसू पोछते हुए उसके बालों पर एक चुंबन दे दिया था। जाने किस दुश्मन में उनका यह वीडियो बना लिया और ऑफिस की कॉन्फिडेंशियल जानकारियां उसके बदले में मांगने लगा। कहने लगा अगर ऐसा नहीं हुआ तो तुम्हारा वीडियो सोशल मीडिया पर वायरल कर दिया जाएगा।
प्रीति उस दिन के बाद यूं ही अपसेट थी अपने दिल को जानकर। अपने दिल को समझ कर उसके लिए यह गिल्ट कम बड़ा नहीं था कि वह शादीशुदा होते हुए इतने अच्छे पति के होते हुए किसी और को चाहने लगी है। दिल की गहराइयों से चाहने लगी है। वह उसके सीने से लिपट कर रो सकती है उसके चुंबन लेने पर खुश हो सकती है और अब यह वीडियो का वायरल होना...
यह सारी बातें प्रीति ने सुकेश के साथ शेयर की। शेयर किया कि उसकी जिंदगी में सुकेश के अच्छे होने के बावजूद कहां और क्या कमी थी उसने शेयर किया कि इंसान दिल की गहराइयों से चाहता है कि कोई उसकी हंसी पर निछावर हो कोई उसकी इच्छाएं पूरी करने की तमन्ना रखें हर जगह तमन्ना पूरी हो जाती है ऐसा कोई इंसान मिल जाता है तो उसे प्यार हो जाता है।
उसके बाद ली थी एक गहरी सांस लेकर बोली “मुझे नहीं पता कि मुझे आगे क्या करना है। मुझे नहीं पता कि इस चीजों के लिए आप मुझे कभी माफ करेंगे या नहीं लेकिन मैंने बस वही किया जो मेरे जमीर ने कहा”
सुकेश ने महसूस किया कि उसका गुस्सा तो शांत हो चुका था लेकिन उसके मन में एक तूफान आया हुआ था। क्या उसे प्रीति को माफ कर उसकी प्यार को हासिल करने की कोशिश शुरू करनी है या.…
- भावना प्रकाश
E-इश्क के लिए अपनी कहानी इस आईडी पर भेजें: db।women@dbcorp।in
सब्जेक्ट लाइन में E-इश्क लिखना न भूलें
कृपया अप्रकाशित रचनाएं ही भेजें